Gunnar Alf Larsen

Gunnar Alf Larsen (1919–2003) var en norsk industriarbeider, embedsmann og politiker (Ap). Han satt tilsammen 22 år på Stortinget for Oslo mellom 1954 og 1977, og var også formann for Oslo Arbeiderparti 1974–1975. Etter den politiske karrieren var slutt var han fylkesmann i Buskerud 1977–1979 og i Oslo og Akershus 1979–1988.

Larsen var sjømann fra 1936. Under andre verdenskrig satt han først på Grini og senere i konsentrasjonsleiren Sachsenhausen. Etter krigen arbeidet han som jerndreier ved Akers mekaniske verksted 1945–1951, før han gikk over til en stilling i Norsk Jern- og Metallarbeiderforbund. 

Larsen ble vararepresentant til Stortinget i 1954, noe han var frem til 1965. Mesteparten av denne perioden møtte han fast for regjeringsmedlemmene Trygve Bratteli, Rakel Seweriin og Einar Gerhardsen. Fra 1965 til 1977 hadde Larsen fast plass.

Larsen var fotballformann i Vålerenga Idrettsforening fra 1984 til 1986.

Gunnar Alf Larsen var far til Svein Larsen.

 Referanser 

 Kilder 


 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Oslo
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Ap-politikere i Oslo
Kategori:Fylkesmenn i Buskerud
Kategori:Fylkesmenn i Oslo og Akershus